Մատիաս Էսեկիել Վարգաս

Մատիաս Վարգաս (, ), արգենտինացի պրոֆեսիոնալ ֆուտբոլիստ։ Ներկայումս հանդես է գալիս Էսպանյոլի և Արգենտինայի ազգային հավաքականի կազմում։ Խաղում է ձախ վինգերի դիրքում։

Ակումբային կարիերա

Վելես Սարսֆիլդ 
Վարգասը Վելես Սարսֆիլդի ակադեմիայի սան է։ Իր պրոֆեսիոնալ դեբյուտը նշեց 2015 թվականի օգոստոսի 22-ին՝ փոխարինման մտնելով Կոլոնի դեմ խաղում։ Իր առաջին գոլը խփեց 2016 թվականի նոյեմբերի 13-ին՝ Դեֆենսա և Խուստիսիայի դեմ խաղում։ 2017 թվականի ապրիլի 22-ին Վարգասը գոլի հեղինակ դարձավ Ունիոն Սանտա Ֆեի դեմ հանդիպման վերջին րոպեին՝ օգնելով իր թիմին հաղթել 2-1 հաշվով։ Հունիսի 23-ին արգենտինացին գոլ խփեց Ատլետիկո Տուկումանի դեմ խաղում, իսկ հանդիպումն ավարտվեց 1-1 հաշվով։ 2016-17 մրցաշրջանում Վարգասը անցկացրեց 20 հանդիպում՝ դառնալով 4 գոլի հեղինակ։

2017 թվականի օգոստոսի 26-ին Վարգասը 2 գոլային փոխանցում տվեց Տիգրեի դեմ խաղում։ Հոկտեմբերի 4-ին արգենտինացին խփեց Նյուելս Օլդ Բոյզի դեմ հանդիպման միակ գնդակը՝ 1-0 հաշվով հաղթանակ պարգևելով Վելես Սարսֆիլդին։ 2018 թվականի ապրիլի 17-ին՝ Սան Լորենսոյի դեմ խաղում նա դարձավ գոլի և գոլային փոխանցման հեղինակ, իսկ հանդիպումն ավարտվեց 2-2 հաշվով։ 4 օր անց Վարգասը գոլի և 2 գոլային փոխանցման հեղինակ դարձավ Տեմպերլեյի դեմ խաղում։ Մայիսի 5-ին նա 2 գոլային փոխանցում տվեց Սան Մարտինի դեմ խաղում։ 2017-18 մրցաշրջանում Վարգասը անցկացրեց 26 հանդիպում՝ դառնալով 6 գոլի և 11 գոլային փոխանցման հեղինակ։

2018 թվականի օգոստոսի 11-ին Վարգասը գոլի հեղինակ դարձավ Նյուելս Օլդ Բոյզի դեմ խաղում։ Հոկտեմբերի 6-ին նա հեռացվեց խաղադաշտից Սան Մարտինի դեմ խաղում՝ կարմիր քարտ ստանալով հանդիպման 87-րդ րոպեին։ Դեկտեմբերի 10-ին Վարգասը դուբլ ձևակերպեց Պատրոնատոյի դեմ խաղում, իսկ հանդիպումն ավարտվեց 3-3 հաշվով։ 2019 թվականի հունվարի 29-ին արգենտինացին գոլ խփեց Էստուդիանտեսի դեմ խաղում՝ օգնելով իր թիմին հաղթել 2-1 հաշվով։ Վելես Սարսֆիլդի կազմում Վարգասը անցկացրեց 75 հանդիպում՝ դառնալով 15 գոլի հեղինակ։

Էսպանյոլ 
2019 թվականի հուլիսի 14-ին Վարգասը 10.5 միլիոն եվրոյի դիմաց տեղափոխվեց Էսպանյոլ։ Իր դեբյուտը ակումբի կազմում նշեց օգոստոսի 8-ին՝ փոխարինելով Ադրիա Պեդրոսային Եվրոպայի Լիգայի որակավորման երրորդ փուլի Լյուցերնի դեմ խաղում և այս խաղում դառնալով գոլի հեղինակ։ Օգոստոսի 15-ին իսպանացին 2 գոլային փոխանցում տվեց Եվրոպայի Լիգայի Լյուցերնի դեմ պատասխան խաղում։ Առաջին հանդիպումը Լա Լիգայում Վարգասը անցկացրեց օգոստոսի 18-ին՝ թիմի մեկնարկային կազմում խաղադաշտ դուրս գալով Սևիլյայի դեմ խաղում։

Միջազգային կարիերա 
Արգենտինայի ազգային հավաքական Վարգասը առաջին անգամ հրավիրվեց 2018 թվականի օգոստոսի 17-ին՝ Կոլումբիայի և Գվատեմալայի դեմ խաղերի համար։ Իր դեբյուտը ազգային հավաքականում նշեց սեպտեմբերի 8-ին՝ փոխարինելով Քրիստիան Պավոնին Գվատեմալայի դեմ ընկերական խաղում։

Կարիերայի վիճակագրություն

Ակումբային վիճակագրություն 
2019 թվականի սեպտեմբերի 17-ի դրությամբ

Միջազգային վիճակագրություն 
2019 թվականի սեպտեմբերի 17-ի դրությամբ

Ծանոթագրություններ

Արտաքին հղումներ 

 Վարգասի պաշտոնական Ինստագրամի էջը
 Վարգասը transfermarkt-ում
 Վարգասը soccerbase.com-ում
 Վարգասը WhoScored.com կայքում
 Վարգասը Էսպանյոլի պաշտոնական կայքում 
 Վարգասը Վելես Սարսֆիլդի պաշտոնական կայքում
 Վարգասը ՈՒԵՖԱ-ի պաշտոնական կայքում

Ֆուտբոլի կիսապաշտպաններ
Արգենտինացի ֆուտբոլիստներ
Արգենտինայի հավաքականի ֆուտբոլիստներ
Վելես Սարսֆիլդի ֆուտբոլիստներ
Էսպանյոլի ֆուտբոլիստներ
Լա Լիգայի ֆուտբոլիստներ